CELEX: 32016D0087
Language: hu
Date: 2016-01-22 00:00:00
Title: A Bizottság (EU) 2016/87 végrehajtási határozata (2016. január 22.) a MON 863 (MON-ØØ863-5) kukoricából előállított létező termékek forgalomból történő kivonásáról, valamint a géntechnológiával módosított MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) és MON863×NK603 (MON-ØØ863-5×MON-ØØ6Ø3-6) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésére vonatkozó 2010/139/EU, 2010/140/EU és 2010/141/EU határozat hatályon kívül helyezéséről (az értesítés a C(2016) 204. számú dokumentummal történt) (EGT-vonatkozású szöveg)

26.1.2016   
            
            
               HU
            
            
               Az Európai Unió Hivatalos Lapja
            
            
               L 17/14
            
         A BIZOTTSÁG (EU) 2016/87 VÉGREHAJTÁSI HATÁROZATA
   (2016. január 22.)
   a MON 863 (MON-ØØ863-5) kukoricából előállított létező termékek forgalomból történő kivonásáról, valamint a géntechnológiával módosított MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6), MON863×MON810 (MON-ØØ863-5×MON-ØØ81Ø-6) és MON863×NK603 (MON-ØØ863-5×MON-ØØ6Ø3-6) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésére vonatkozó 2010/139/EU, 2010/140/EU és 2010/141/EU határozat hatályon kívül helyezéséről
   
      
         (az értesítés a C(2016) 204. számú dokumentummal történt)
      
   
   (Csak a holland és a francia nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 8. cikke (6) bekezdésére, 20. cikke (6) bekezdésére, valamint 9. cikke (2) bekezdésére és 21. cikke (2) bekezdésére,
   mivel:
   
               (1)
            
            
               A 2005/608/EK bizottsági határozat (2) – a 2001/18/EK európai parlamenti és tanácsi irányelvnek (3) megfelelően – 2016. január 12-ig engedélyezi a MON 863 kukoricát tartalmazó vagy abból álló takarmány forgalomba hozatalát, valamint a MON 863 kukoricának az azt tartalmazó vagy abból álló, nem élelmiszerekhez vagy takarmányokhoz, valamint nem termesztésre felhasznált termékekben való forgalomba hozatalát.
            
         
               (2)
            
            
               A 2006/68/EK bizottsági határozat (4) – a 258/97/EK európai parlamenti és tanácsi rendeletnek (5) megfelelően – 2016. január 12-ig engedélyezte a MON 863 kukoricát tartalmazó, abból álló vagy abból előállított élelmiszerek forgalomba hozatalát.
            
         
               (3)
            
            
               Már az 1829/2003/EK rendelet hatálybalépése előtt is hoztak forgalomba a géntechnológiával módosított MON 863 kukoricából előállított élelmiszer-adalékanyagokat, takarmányanyagokat és takarmány-adalékanyagokat, amelyeket az említett rendelet hatálybalépésekor a 8. cikk (1) bekezdésének b) pontja és a 20. cikk (1) bekezdésének b) pontja szerint létező termékként bejelentettek.
            
         
               (4)
            
            
               2007. április 13-án a Monsanto Europe S.A. az 1829/2003/EK rendelet 8. cikke (4) bekezdésének, 11. cikkének, 20. cikke (4) bekezdésének és 23. cikkének megfelelően kérelmet (a továbbiakban: kérelem) nyújtott be a Bizottságnak a MON 863 kukoricából előállított olyan létező élelmiszer-adalékanyagok, takarmányanyagok és takarmány-adalékanyagok folyamatos forgalmazására kibocsátott engedélyének megújítására vonatkozóan, amelyekről a rendelet 8. cikke (1) bekezdésének b) pontja és 20. cikke (1) bekezdésének b) pontja szerint már előzőleg értesítették a Bizottságot. 2010. március 30-án az Európai Élelmiszerbiztonsági Hatóság (EFSA) az 1829/2003/EK rendelet 6. és 18. cikke szerint kedvező véleményt nyilvánított, és arra a megállapításra jutott, hogy a megújítási kérelemben közölt új információk, valamint az EFSA által a MON 863 kukoricáról közzétett korábbi tudományos vélemények óta ebben a témában megjelent szakirodalom áttekintése alapján nincs szükség e vélemények módosítására. Ezért megerősítette korábbi következtetéseit, miszerint a MON 863 kukorica a javasolt felhasználás során valószínűleg nincs káros hatással sem az emberek és az állatok egészségére, sem pedig a környezetre. Véleményében az EFSA figyelembe vette az illetékes nemzeti illetékes hatóságokkal az 1829/2003/EK rendelet 6. cikkének (4) bekezdésében és 18. cikkének (4) bekezdésében előírtak szerint folytatott konzultáció keretében a tagállamok által felvetett összes konkrét kérdést és aggályt.
            
         
               (5)
            
            
               A 2010/139/EU (6), a 2010/140/EU (7) és a 2010/141/EU bizottsági határozat (8) – az 1829/2003/EK rendeletnek megfelelően – 2020. március 1-jéig engedélyezte a MON863×MON810×NK603 kukoricát, a MON863×MON810 kukoricát és a MON863×NK603 kukoricát tartalmazó, abból álló vagy abból előállított élelmiszerek és takarmányok forgalomba helyezését.
            
         
               (6)
            
            
               2015. június 29-én a Monsanto Europe S.A. arra kérte a Bizottságot, hogy vonja vissza valamennyi, géntechnológiával módosított – egyszeres genetikai eseményként, illetve többszörös genetikai esemény részeként létrehozott – MON 863 kukoricát tartalmazó, abból álló vagy abból előállított termékre a Bizottság által kiadott engedélyt, miután a társaság olyan kereskedelmi döntést hozott, hogy e termékeket nem forgalmazza tovább az EU-ban.
            
         
               (7)
            
            
               Ennek nyomán a Monsanto Europe S.A. visszavonta a MON 863 kukoricából előállított létező élelmiszer-adalékanyagok, takarmányanyagok és takarmány-adalékanyagok folyamatos forgalmazására kibocsátott engedély megújítására irányuló, 2007. április 13-án benyújtott kérelmét, amelyről az EFSA 2010. március 30-án tett közzé véleményt, és arra kérte az Európai Bizottságot, hogy helyezze hatályon kívül a 2005/608/EK, a 2006/68/EK, a 2010/139/EU, a 2010/140/EU és a 2010/141/EU határozatot.
            
         
               (8)
            
            
               Mivel az egyszeres genetikai eseményként, illetve többszörös genetikai esemény részeként létrehozott MON 863 kukoricát harmadik országokban 2011 óta nem termesztik kereskedelmi célból, és kereskedelmi kivonása is befejeződött, nem szükséges olyan korlátozott időtartamot előírni, amely alatt a termék meglévő készletei felhasználhatók.
            
         
               (9)
            
            
               A 2005/608/EK és a 2006/68/EK határozat hatálya 2016. január 12-én lejár. Mivel a szóban forgó határozatokban megadott engedélyek megújítására vonatkozóan a Monsanto Europe S.A. nem nyújtott be engedélyt, indokolt előírni, hogy az e határozatok tárgyát képező termékek az említett időpont után ne legyenek forgalomba hozhatók.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   (1)   A MON-ØØ863-5 kukoricából előállított, az 1829/2003/EK rendelet 8. cikke (1) bekezdésének b) pontja szerint létező termékként bejelentett élelmiszer-adalékanyagokat, valamint a MON-ØØ863-5 kukoricából előállított, a 20. cikk (1) bekezdésének b) pontja szerint létező termékként bejelentett takarmányanyagokat és takarmány-adalékanyagokat legkésőbb az e határozatnak az Európai Unió Hivatalos Lapjában való közzététele napjától ki kell vonni a forgalomból.
   (2)   A 2010/139/EU, a 2010/140/EU és a 2010/141/EU határozat e határozatnak az Európai Unió Hivatalos Lapjában való közzététele napján hatályát veszti.
   2. cikk
   Az 1829/2003/EK rendelet 28. cikkében előírt, a géntechnológiával módosított élelmiszerek és takarmányok közösségi nyilvántartásában a MON-ØØ863-5 kukoricára, a MON-ØØ863-5×MON-ØØ81Ø-6×MON-ØØ6Ø3-6 kukoricára, a MON-ØØ863-5×MON-ØØ81Ø-6 kukoricára és a MON-ØØ863-5×MON-ØØ6Ø3-6 kukoricára vonatkozó bejegyzéseket e határozat figyelembevétele érdekében ki kell igazítani.
   3. cikk
   E határozat címzettje a Monsanto Europe S.A. (Scheldelaan 460, Haven 627, 2040 Antwerp, Belgium).
   
      Kelt Brüsszelben, 2016. január 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 2003.10.18., 1. o.
   
   
      (2)  A Bizottság 2005. augusztus 8-i 2005/608/EK határozata az amerikai kukoricabogárral szembeni ellenállóképesség érdekében géntechnológiával módosított kukoricakészítményeknek (Zea mays L., MON 863 vonal) a 2001/18/EK európai parlamenti és tanácsi határozattal összhangban történő forgalomba hozataláról (HL L 207., 2005.8.10., 17. o.).
   
      (3)  Az Európai Parlament és a Tanács 2001. március 12-i 2001/18/EK irányelve a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről (HL L 106., 2001.4.17., 1. o.).
   
      (4)  A Bizottság 2006. január 13-i 2006/68/EK határozata a géntechnológiával módosított kukorica MON 863 vonalából származó élelmiszereknek és élelmiszer-összetevőknek a 258/97/EK európai parlamenti és tanácsi rendelet szerint új élelmiszerként vagy új élelmiszer-összetevőként történő forgalomba hozatala engedélyezéséről (HL L 34., 2006.2.7., 26. o.).
   
      (5)  Az Európai Parlament és a Tanács 1997. január 27-i 258/97/EK rendelete az új élelmiszerekről és az új élelmiszer-összetevőkről (HL L 43., 1997.2.14., 1. o.).
   
      (6)  A Bizottság 2010. március 2-i 2010/139/EU határozata a géntechnológiával módosított MON863×MON810×NK603 (MON-ØØ863-5×MON-ØØ81Ø-6×MON-ØØ6Ø3-6) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerint történő engedélyezéséről (HL L 55., 2010.3.5., 68. o.).
   
      (7)  A Bizottság 2010. március 2-i 2010/140/EU határozata a géntechnológiával módosított MON863×MON810 (MON-ØØ863-5×MON-ØØ81Ø-6) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerint történő engedélyezéséről (HL L 55., 2010.3.5., 73. o.).
   
      (8)  A Bizottság 2010. március 2-i 2010/141/EU határozata a géntechnológiával módosított MON863×NK603 (MON-ØØ863-5×MON-ØØ6Ø3-6) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerint történő engedélyezéséről (HL L 55., 2010.3.5., 78. o.).